Author: Tima
Last saved by: Goran Stojic

NOVINE U JKP „TRŽNICA“

Jeftiniji zakup prostora za prodaju ogreva i kreča, skuplji zakup tezgi za vašare

*Cena ulaska motornih vozila koja prodaju ogrev i kreč na pijacama u Nišu biće manja za 50 odsto, dok će jednodnevni i dvodnevni zakup pijačnih tezgi tokom vašara biti skuplji za 20 do 30 odsto, odlučeno je na poslednjoj sednici Gradskog veća

*Što se tiče zakupa tezgi za vašare, na dnevnom nivou, cena je bila 1088 dinara, a sada će biti 1250. Za zakup za dva dana, umesto dosadašnjih 1583 dinara, zakupci će morati da izdvoje 2083 dinara, kaže direktor JKP „Tržnica“ Goran Đorđević

Uz smanjenje od 50 odsto, cena ulaska motornih vozila mase do 3,5 tone na pijacama u Nišu umesto 553 biće 250 dinara. 
Za motorna vozila preko 3,5 tone, umesto dosadašnjih 1107, građani će izdvojiti 500 dinara, a za kamione s prikolicom i šlepere umesto 2215-1000 dinara. 
Ovo je odlučeno na poslednjoj sednici Gradskog veća.
Osim Kvantaške pijace, ogrev i kreč prodavaće se i na prostoru Otvorenog tržnog centra, kao i na Durlanskoj pijaci.
S druge strane, poskupeće za 20 do 30 odsto jednodnevni i dvodnevni zakup pijačnih tezgi tokom vašara. 
-Doneli smo odluku da cena bude promenjena. Na dnevnom nivou, cena je bila 1088 dinara, a sada će biti 1250. Za zakup za dva dana, umesto dosadašnjih 1583 dinara, zakupci će morati da izdvoje 2083 dinara, rekao je direktor JKP „Tržnica“ Goran Đorđević. 
Poređenja radi, kako dodaju iz „Tržnice“, zakup tezgi u vreme vašara najskuplji je u Obrenovcu, gde staje oko 4000 dinara, dok je najjeftiniji u Kruševcu i Čačku, i košta 1200 dinara. 
Za sada se ne zna kada bi ova odluka mogla da stupi na snagu, tako da se može desiti da njena primena počne i tokom naredne godine.

LEG:Goran Đorđević,direktor JKP „Tržnica“
LEG:ZELENO SVETLO ZA NEKA POSKUPLJENJA:viša cena za zakup tezgi za vašare
(Projekat „Nišlije se uključuju u odlučivanje“ sufinansiran iz budžeta grada Niša)